Pangodi metsavennasalk tungis ööl vastu 5. juulit Laguja hobulaenutuspunkti, kust viis kaasa kõik hobused ning jagas need endistele omanikele tagasi. Muu seas võeti ühes ka üks Tamsa koolimaja valvanud punavalvur, kellele metsa all vitsu anti. Metsavendade endi ajalookirjutuse kohaselt olevat "urvaplaaster" mehe punatõvest täiesti terveks teinud. Nõu vallas võimu võtmise järel vahistatud  viis punaväelast saadeti ümberkaudsetesse taludesse tööle.